VS002189
Datum: 2000-07-26T02:00:00.000+02:00
datum_sodbe_i_stopnje: 2007-05-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe glave in možganov in njihove posledice - poškodbe kolena in goleni in njihove posledice - poškodbe kože in njihove posledice
fischer: srednje hudi primeri
odskodnina: 27.018 EUR primerna odškodnina)
opombe: II Ips 1258/2008. Revizija tožene strake je bila zavrnjena.

Opomba: 16.210,80 EUR (končna odmera odškodnine ob upoštevanju 40% soodgovornosti oškodovanca).
sodisce: Vrhovno sodišče

## Oškodovanec

Mlad moški, v času škodnega dogodka star 20 let.

## Ponesrečenec

Moški.

## Škodni dogodek

Prometna nesreča – trčenje motornega vozila s kolesom z motorjem, ki ga je vozil oškodovanec. Sokrivda oškodovanca je bila ocenjena na 40%.

## Poškodba

Hud pretres možganov z zatekanjem možganskega tkiva in nezavestjo, rana nad levim očesom, na levem kolenu in sprednji strani vratu, odrgnine po telesu, po levi strani čela in po obeh spodnjih in zgornjih okončinah, odprta ovalna rana v srcu.

## Telesne bolečine

12.518 EUR Stalne hude bolečine – 2 dni, občasne hude bolečine – 3 dni, stalne srednje hude bolečine – 5 dni, občasne srednje hude bolečine – 10 dni, stalne lažje bolečine – 60 – 90 dni, občasne lažje bolečine – več mesecev do trajno, predvsem zaradi poškodb možganov v obliki glavobolov, motenj koncentracije in spomina ter razdražljivosti.

#### Hospitalizacija

7 dni je bil v intenzivni negi. Zaradi nezavesti je bila potrebna vstavitev dihalne cevke v sapnik in 6 dni dihanje s pomočjo aparata (umetna koma). Hospitalizacija je trajala skupno 16 dni. Ostale rane so se kirurško oskrbele.

#### Ambulantno zdravljenje

5 kontrol v nevrološki ambulanti, pregled pri okulistu, psihologu in specialistu za ORL.

#### Nevšečnosti med zdravljenjem

Med prevozom v bolnico je oškodovanec dobil epileptični napad, opravljen je bil EKG, opravljala se je preventivna terapija s Phemitonom. Sicer mu je bila odvzeta kri, zdravila (antibiotiki, analgetiki) je prejemal v žilo, več TRG slikanj, 3 CT možganov, Zdravljenje je trajalo do 12.6.2001.

## Strah

2.500 EUR Kratkotrajen hud primarni strah tik pred trčenjem; sekundarem strah za izid zdravljenja – 6 mesecev, od tega 3 mesece hujši.

## Zmanjšanje življenjske aktivnosti

12.000 EUR Zaradi postkomocionalnega sindroma je oškodovanec zelo razdražljiv, ima opazne motnje spomina, blažje motnje koncentracije, spanja, glavobole, obojestranski pozitivni Babinski (znak možganske otekline). Te težave so bile v prvem mesecu najintenzivnejše. Tožnik ne more več delati na višini, na soncu, ni sposoben večjih fizičnim naporov, saj se pojavijo hujši dnevni glavoboli, glavobole pa ima tudi ponoči, zaradi česar se zbuja neprespan in omotičen. Vse že naveden motnje so ostale, zato je kvaliteta njegovega življenja znižanja. Obstaja možnost ponovnega epileptičnega napada. Ne more se več potapljati, ne igra več nogometa zaradi glavobola. Stanje se bo v bodoče le poslabšalo. ZŽA je 15%.

---

ZOR člen 200, 203